OpenLLM-France/wikimedia huggingface dataset:
# Anacreont

* Per al planeta fictici Anacreont, vegeu la llista de planetes de la Saga de La Fundació
Anacreont (en llatí Anacreon, en grec antic Ἀνακρέων) (circa 573 aC - circa 488 aC) fou un poeta líric grec nascut a Teos, Jònia.
Les notícies sobre la seva vida són escasses. Va viure en la seva joventut a Teos i més tard va marxar amb la majoria dels habitants de la seva ciutat, a Abdera, quan Teos va ser conquerida per Hàrpag, general persa de Cir II el Gran, aproximadament el 540 aC, segons Estrabó.
Va passar una part de la seva vida a Samos, on el tirà Polícrates el va protegir i Anacreont li va escriure força cançons elogiant-lo. A la mort del tirà (522 aC), va anar a Atenes convidat pel tirà Hiparc que va enviar una galera amb cinquanta remers a buscar-lo. Allà es va trobar amb Simònides i altres poetes que Hiparc havia reunit al seu entorn. Es va relacionar amb l'aristocràcia atenenca i amb la família dels Pisistràtides. Va destacar la bellesa de Críties, fill de Dròpides. Després de la caiguda d'Hiparc, les notícies desapareixen (514 aC), però la tradició diu que va morir amb 85 anys (potser al 478 aC) a algun lloc d'Àtica. Els atenencs li van erigir una estàtua a l'Acròpoli. Simònides va escriure dos epitafis sobre ell recollits a l'Antologia palatina, i un dels dos sembla indicar que va ser enterrat a Teos, on hauria tornat després del 514 aC, però una tradició diu que en va fugir altre cop un temps després d'esclatar la Revolta Jònica, aproximadament el 495 aC. La tradició diu que va morir ofegat per una pansa que es menjava.
Es conserven 170 fragments dels seus poemes. La seva poesia, condicionada per l'acceptació de les tiranies, trasllada al domini jònic la lírica monòdica eòlia; abomina la guerra i canta al vi i a l'amor, tant homosexual com heterosexual; en l'obra sobresurt la ironia i un fort erotisme reflectit amb delicadesa i preocupat per la mesura. Utilitzava mètriques variades, i en els seus poemes sobre l'amor i el vi, va crear un tipus de mètrica singular anomenada Anacreòntica, que després va ser molt imitada. Hi ha una descripció d'ell, feta per poetes contemporanis i posteriors, que el fa un vell amb els cabells grisos sospirant per les jovenetes i els jovenets, però cal pensar que quan escrivia a la cort de Polícrates era un jove entusiasmat per aquests mateixos temes. Juntament amb Safo i Alceu, és un dels tres grans lírics monòdics de la Grècia antiga. A l'època de Suides existien encara cinc llibres de poemes d'Anacreont, però actualment només s'han conservat alguns fragments que no es consideren espuris.

## Referències

* ↑ Anacreon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 157
# Heinkel He 176

El Heinkel He 176 va ser un avió coet experimental que va volar a Alemanya el 1939. Va ser el primer avió del món propulsat únicament per un motor coet de propel·lent líquid.

## Desenvolupament

A la dècada dels 30 del segle xx, l'equip de Wernher von Braun que treballava a Peenemünde estava investigant la instal·lació de coets amb propel·lent líquid en avions. Al mateix temps, Hellmuth Walter experimentava amb coets propulsats per peròxid d'hidrogen que semblava que podrien ser útils per a l'ús aeronàutic
El He 176 es va construir fent servir un d'aquests nous motor coet dissenyats per Walter, el Walter R1-203. Era un avió petit, fet enterament de fusta, però que tenia una avançada cabina tancada d'una sola peça transparent sense marcs, a través del qual es veia el suport dels pedals del timó del pilot, i un vidre superior de la cabina superior que era desmuntable per entrar a l'aeronau, fent que la cabina s'ajustés completament dins dels contorns anteriors del fuselatge en forma de bala. Una característica única del He 176 era el seu sistema d'escapament. S'utilitzava aire comprimit per separar el nas de l'aeronau. Es desplegava un paracaigudes de frenada per reduir la força d'obertura necessària. Després del desplegament del paracaigudes, s'alliberava la cabina del fuselatge de l'avió i el pilot podia saltar fent servir un paracaigudes convencional
Heinkel va mostrar l'avió al RLM, però la manca d'interès oficial va portar a que la companyia abandonés el programa de motors coet. Només es va construir un He 176 per a les proves. Es va exhibir al Museu de l'Aire de Berlín i es va destruir en un bombardeig Aliat el 1943.

## Referències

* ↑ Dr. Koos, Volker «Heinkel He 176 - Dichtung und Wahrheit». JET+PROP, 1994, pàg. 17-21.
* 1 2 Tuttle, Jim.. Eject! : the complete history of U.S. aircraft escape systems (en anglès). St. Paul, Minn.: MBI Pub. Co, 2002. ISBN 0-7603-1185-4.
# Cesiodimita

La cesiodimita és un mineral de la classe dels sulfats.

## Característiques

La cesiodimita és un sulfat de fórmula química CsKCu₅O(SO₄)₅. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema triclínic. És un mineral isostructural amb la criptocalcita, de la qual és l'anàleg amb cesi (Cs). Es tracta d'un mineral doblement únic en ser el primer sulfat de cesi trobat de manera natural, i en ser també el primer en combinar cesi i coure com a elements que defineixen una espècie. També és el sisè mineral de cesi de les oxisals, després de la cesiofarmacosiderita (arsenat), la londonita i la ramanita-(Cs) (borats), la margaritasita (vanadat) i la mccril·lisita (fosfat).

## Formació i jaciments

Va ser descoberta a la fumarola Arsenàtnaia, al segon con d'escòries de la fractura principal del volcà Tolbàtxik, a l'óblast de Kamtxatka (Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* ↑ «Cesiodymite» (en anglès). Mindat. [Consulta: 24 novembre 2016].
# Bellevue (Nebraska)

Bellevue és una població dels Estats Units a l'estat de Nebraska. Segons el cens del 2000 tenia 44.382 habitants.

## Demografia

Segons el cens del 2000, Bellevue tenia 44.382 habitants, 16.937 habitatges, i 11.940 famílies. La densitat de població era de 1.292,3 habitants per km².
Dels 16.937 habitatges en un 35,5% hi vivien nens de menys de 18 anys, en un 55,4% hi vivien parelles casades, en un 11,3% dones solteres, i en un 29,5% no eren unitats familiars. En el 23,2% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,4% tenia menys de 18 anys, un 10,2% entre 18 i 24, un 31% entre 25 i 44, un 21,8% de 45 a 60 i un 9,6% 65 anys o més.
L'edat mediana era de 34 anys. Per cada 100 dones de 18 o més anys hi havia 95,6 homes.
La renda mediana per habitatge era de 47.201 $ i la renda mediana per família de 54.422 $. Els homes tenien una renda mediana de 33.819 $ mentre que les dones 25.783 $. La renda per capita de la població era de 20.903 $. Aproximadament el 4,1% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellevue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bellevue». American Fact Finder. Oficina del Cens dels Estats Units, 12-01-2010.
# Bobsleigh als Jocs Olímpics d'hivern de 1948

Als Jocs Olímpics d'Hivern de 1948 celebrats a la ciutat de Sankt Moritz (Suïssa) es disputaren dues proves de bobsleigh, ambudes en categoria masculina. Es realitzà una prova de bobs a 2 entre els dies 30 i 31 de gener i una altra de bobs a 4 entre els dies 6 i 7 de febrer de 1948 a l'Olympia Bobrun St. Moritz-Celerina.

## Comitès participants

Participaren un total de 71 competidors de 9 comitès nacionals diferents.
| Argentina (4) Bèlgica (5) Estats Units (12) França (10) Itàlia (10) | Noruega (8) Regne Unit (10)  Suïssa (8) Txecoslovàquia (4) |

## Resum de medalles

| Prova | Or | Argent | Bronze |
| Bobs a 2 Detalls | SuïssaSuïssa II Felix Endrich Friedrich Waller | SuïssaSuïssa I Fritz Feierabend Paul Eberhard | Estats UnitsUSA II Frederick Fortune Schuyler Carron |
| Bobs a 4 Detalls | Estats UnitsUSA II Francis Tyler Patrick Martin Edward Rimkus William D'Amico | BèlgicaBèlgica I Max Houben Freddy Mansveld Louis-Georges Niels Jacques Mouvet | Estats UnitsUSA I James Bickford Thomas Hicks Donald Dupree William Dupree |

## Medaller

| Posició | País | | | | Total |
| 1 | Suïssa | 1 | 1 | 0 | 2 |
| 2 | Estats Units | 1 | 0 | 2 | 3 |
| 3 | Bèlgica | 0 | 1 | 0 | 1 |
| Total | Total | 2 | 2 | 2 | 6 |
# Llista de llocs amb el nom de Cristòfor Colom

Una sèrie de llocs, sobretot en l'hemisferi occidental, porten el nom de Colom, recordant-nos que va ser el primer europeu a fer que el Nou Món fos àmpliament conegut pels europeus.
* Colúmbia Britànica, província del Canadà.
* Colòmbia, país de Sud-amèrica.
* Colombo, antiga capital de Sri Lanka.
* Colin, Panamà, ciutat
* Colón, província de Panamà.
* Columbia (Maryland), un lloc designat pel cens.
* Columbia (Missouri), ciutat
* Columbia, capital de Carolina del Sud.
* Colombo, municipi brasiler i de la ciutat en l'estat de Paranà, Brasil.
* Columbus (Geòrgia), ciutat
* Columbus (Indiana), ciutat
* Columbus (Mississipi), ciutat
* Columbus (Wisconsin), ciutat
* Columbus (Ohio),
* Districte de Colúmbia, Washington DC
* Colombian County (Ohio)
* Colombian (Ohio), ciutat
* Comtat de Columbia, comtat de l'estat de Pennsilvània
* Columbus Circle, districte de la ciutat de Nova York.

## Vegeu també

* Toponímia de Cristòfor Colom
# 593

El 593 (DXCIII) fou un any comú començat en dijous del calendari julià.

## Esdeveniments

* Prisc, mestre dels soldats de Tràcia, desobeeix les ordres de l'emperador Maurici d'hivernar al nord del Danubi per avortar un motí de l'exèrcit romà d'Orient; uns mesos després, és destituït per aquest acte de subordinació.

## Referències

* ↑ Treadgold, 1997, p. 232.

## Bibliografia

* Treadgold, W. T. A History of the Byzantine State and Society (en anglès). Stanford University Press, 1997. ISBN 0-804-72630-2.
# Anacampseros karasmontana

Anacampseros karasmontana és una espècie de planta suculenta del gènere Anacampseros, que pertany a la família Anacampserotaceae.
És una planta suculenta nana, de fulles carnoses de color verd, que formen rosetes, amb alguns pèls fins de color gris-blanc que creixen a les axil·les de les fulles. Desenvolupa un petit càudex. Les flors són de color rosa brillant i creixen en tiges llargues.
És una planta endèmica de Namíbia, a la regió del Kara.

## Taxonomia

Anacampseros karasmontana va ser descrita per Moritz Kurt Dinter (Dinter) i publicada al Neue Pfl. Deutsch-Sudwest-Afr. 15 (1914).

### Etimologia

* Anacampseros: nom genèric que deriva de les paraules gregues: Anakampto = 'recuperar' i eros = 'amor'.
* karasmontana: epítet que fa referència a la serralada Gran Kara de Namíbia.

## Referències

* ↑ «Anacampseros karasmontana». Coronacactus. Arxivat de l'original el 2020-09-24. [Consulta: 14 octubre 2020].
* ↑ «Anacampseros karasmontana Dinter». International Plant Names Index.
# Belleville (Wisconsin)

Belleville és una vila dels Estats Units a l'estat de Wisconsin. Segons el cens del 2000 tenia 1.908 habitants.

## Demografia

Segons el cens del 2000, Belleville tenia 1.908 habitants, 764 habitatges, i 540 famílies. La densitat de població era de 635,1 habitants per km².
Dels 764 habitatges en un 37,2% hi vivien nens de menys de 18 anys, en un 56,3% hi vivien parelles casades, en un 10,2% dones solteres, i en un 29,2% no eren unitats familiars. En el 23,3% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,96.
Per edats la població es repartia de la següent manera: un 28,1% tenia menys de 18 anys, un 5,8% entre 18 i 24, un 34,2% entre 25 i 44, un 19,7% de 45 a 60 i un 12,2% 65 anys o més.
L'edat mediana era de 35 anys. Per cada 100 dones de 18 o més anys hi havia 92,8 homes.
La renda mediana per habitatge era de 49.274 $ i la renda mediana per família de 55.909 $. Els homes tenien una renda mediana de 33.897 $ mentre que les dones 26.038 $. La renda per capita de la població era de 21.784 $. Aproximadament el 2,3% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belleville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Belleville». American Fact Finder. Oficina del Cens dels Estats Units, 12-01-2010.
# Beatport

Beatport és una botiga de música en línia estatunidenca centrada en la música electrònica propietat de LiveStyle. L'empresa té seus a Denver, Los Angeles i Berlín. Està orientada principalment als discjòqueis, venent cançons senceres i recursos que es poden utilitzar per a remescles. En el seu llançament, Beatport oferia cançons de 79 segells de música electrònica a clients de tot el món. Amb els anys, la companyia ha crescut i ampliat el seu catàleg de música per a incloure més artistes i gèneres com el house, techno, drum and bass i dubstep.
Creada el 2004, el servei va ser adquirit el 2013 per l'empresa de Robert FX Sillerman, SFX Entertainment, per un preu de 50 milions de dòlars. El 2014, com a forma d'ampliar el seu públic, Beatport es va expandir cap al contingut original de música dance, cobrint notícies de la cultura de l'EDM i oferint la reproducció de música sota demanda des del seu catàleg i esdeveniments en directe.
El febrer de 2019, Beatport va anunciar una empresa conjunta amb DJcity, formant Beatsource, una plataforma de venda al detall de música digital enfocada als DJ de format obert. Llavors Beatport comptava amb 450.000 clients actius i 35 milions de visitants únics per any. Totes les cançons de Beatport es proporcionen sense gestió de drets digitals. No hi ha restriccions sobre el nombre de dispositius als quals es pot transferir una cançó comprada ni el nombre de vegades que qualsevol cançó individual es pot gravar en un CD.

## Referències

* ↑ «Beatport's Revenue Dropped By $7.5 Million Last Year». Mixmag.net, 18-02-2016. [Consulta: 18 febrer 2016].
* ↑ Sisario, Ben. «SFX Entertainment Buys Electronic Dance Music Site» (en anglès americà), 26-02-2013. [Consulta: 21 abril 2022].
* ↑ Stutz, Colin. «Beatport & DJcity Team Up to Form Beatsource for Open-Format DJs» (en anglès americà), 13-02-2019. [Consulta: 21 abril 2022].
# Barranca

«Barranca» té aquests significats:
* Barranca (castellà) o Sakana (basc), comarca de Navarra a la merindad de Pamplona que engloba les valls d'Arakil, Ergoiena i Burunda i 15 municipis
* Barranca (ciutat peruana), ciutat portuària a la costa central del Perú, capital del districte i de la província homònims al departament de Lima
* Província de Barranca, província al departament de Lima (Perú)
# Barranc dels Racons (Benimaurell)

El barranc dels Racons està situat a l'entitat de població de Benimaurell al municipi de La Vall de Laguar, a la Marina Alta. És un barranc llarg, d'1,3 km, i sols 170 metres de desnivell de roca calcària on es practica el barranquisme, té un xicotet estret amb un únic ràpel de 12 metres al final, just abans de desembocar en el Barranc de L'infern.

## Vegeu també

* Barranc de l'Infern
* Barranc dels Llidoners
* Barranc del Salt o de Fleix
* Barranc de la Corredora
* Barranc dels Oms.

## Referències

* ↑ «Barranc dels Racons» (en castellà). Barranquismo.net, 2007. Arxivat de l'original el 2017-05-12. [Consulta: març 2016].
# Berejki

Berejki (en rus: Бережки) és un poble de l'óblast de Vladímir, a Rússia, segons el cens del 2010 tenia 9 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Berejanka

Berejanka - Бережанка (rus) - és un poble (un khútor) de l'óblast de Bélgorod, a Rússia. El 2010 tenia 19 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Bendoy

Bendoy fou oncle matern de Cosroes II, militar i home d'estat persa.
Vas servir sota Ormazd IV i sota Cosroes II. El seu pare es deia Sapor i era net de Korbondad. Pertanyia a la família dels spahbad, comandants militars i una de les grans nissagues de l'imperi i suposats descendents dels arsàcides.
Ormazd IV va empresonar i executar alguns magnats entre els quals el pare de Bendoy, Sapor. Bendoy i el seu germà Bistam foren empresonats. La paga de l'exèrcit fou reduïda un 10% i les unitats de cavalleria reduïdes. El principal cap dels nobles, Bahram Txobin, un victoriós general, es va aixecar i es va dirigir a Ctesifont; els magnats es van revoltar en aquesta ciutat i van alliberar als presoners; en la confusió de la revolució i l'arribada imminent de Txobin, el poder va quedar en mans de Bistam i Bendoy (grec Bindoes); van donar suport a Cosroes, fill d'Ormazd IV, com a rei i Ormazd fou detingut i cegat i finalment executat; Txobin ja estava a la vora de la ciutat i Bistam i Bendoy van fugir cap a l'Azerbaidjan (estiu del 590). Bistam es va quedar a l'Azerbaidjan per reclutar fidels mentre Bendoy i Cosroes anaven cap a l'Imperi Romà d'Orient; Bendoy es va deixar agafar per permetre la fugida de Cosroes al territori romà d'Orient; Bendoy fou tractat correctament.
A començaments del 591 Cosroes va tornar amb un exèrcit de mercenaris romans d'Orient (obtingut a canvi d'un tractat amb concessions territorials als romans d'Orient) i Bistam se li va unir amb vuit mil reialistes; Bendoy es va escapar i se'ls va unir també. La batalla contra les forces de Txobin va acabar amb la victòria de Cosroes. Aquest va conservar per un temps una guàrdia romana d'Orient de mil soldats. Els seus fidels foren recompensats: Bendoy fou nomenat tresorer i gran ministre i Bistam governador del Tabaristan, Gurgan, Kumesh i Khurasan.
Però la mort d'Ormazd assenyalava Cosroes i aquest va decidir desfer-se dels seus oncles sobre els qui havia de recaure tota la culpa. Bendoy fou arrestat, mutilat i executat (crucificat), segons alguns relats quan ja fugia cap a l'Azerbaidjan per unir-se a Bistam; la seva execució fou a Gondishapur vers el 592.
# Beta-2 microglobulina

La β₂ microglobulina (B2M) és un component de les molècules MHC classe I. Les molècules MHC de classe I tenen proteïnes α$_1$, α₂ i α₃ que estan presents a totes les cèl·lules nucleades (excloent els glòbuls vermells). En humans, la proteïna de la microglobulina β₂ està codificada pel gen B2M.

## Referències

* ↑ «Malalties que s'associen genèticament amb B2M, vegeu/editeu les referències a wikidata».
* 1 2 3 ENSG00000273686 GRCh38: Ensembl release 89: ENSG00000166710, ENSG00000273686 - Ensembl, May 2017
* 1 2 3 GRCm38: Ensembl release 89: ENSMUSG00000060802 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* ↑ «Entrez Gene: Beta-2-microglobulin».
* 1 2 «The human beta 2-microglobulin gene. Primary structure and definition of the transcriptional unit». Journal of Immunology, 139, 9, 01-11-1987, pàg. 3132–8. DOI: 10.4049/jimmunol.139.9.3132. PMID: 3312414.
* ↑ «The complete amino acid sequence of beta 2-microglobulin». Biochemistry, 12, 24, 01-11-1973, pàg. 4811–22. DOI: 10.1021/bi00748a001. PMID: 4586824.
* ↑ «Use of synthetic oligonucleotides as hybridization probes: isolation of cloned cDNA sequences for human beta 2-microglobulin». Proceedings of the National Academy of Sciences of the United States of America, 78, 11, 01-11-1981, pàg. 6613–7. Bibcode: 1981PNAS...78.6613S. DOI: 10.1073/pnas.78.11.6613. PMC: 349099. PMID: 6171820.
# Bellesguard

«Bellesguard» té aquests significats:
* Bellesguard o Monestir de Sant Maties (Barcelona), monestir de monges de l'Orde de Sant Jeroni, amb activitat ininterrompuda des de la seva fundació el 1426
* Torre Bellesguard o Figueras, edifici a Barcelona
* Torre de Bellesguard (l'Arboç) o Cal Pons, edifici de l'Arboç
* Viaducte de Bellesguard, vial a Barcelona
# Batalla de Kings Mountain

La batalla de Kings Mountain va ser un conflicte bèl·lic va tenir lloc el 7 d'octubre de 1780 en el marc de la Guerra de la Independència dels Estats Units. La batalla va suposar una important i decisiva victòria independentista, de fet, Theodore Roosevelt va afirmar que aquesta victòria va marcar un "punt d'inflexió en la Revolució Americana".

## Referències

* ↑ (anglès) The Magazine of American History with Notes and Queries, p.402
* 1 2 Sava, Dameron p.270
* ↑ (anglès) Theodore Roosevelt, Kings Mountain Arxivat 2008-09-07 a Wayback Machine.

## Bibliografia

* Dameron, J. David. Kings Mountain: The Defeat of the Loyalists, October 7, 1780. Cambridge, Massachusetts: Da Capo Press, 2003. ISBN 0306811944.
* Howard, Kate. Kings Mountain Messenger 'bravery Remembered by few. The Tennessee, 4 juliol 2006.
* Russell, C. P.. The American Rifle: At the Battle of Kings Mountain. V. Richmond, Va: The Regional Review - National Park Service, Region One, July 1940, p. 15-21.

## Enllaços externs

* http://www.nps.gov/kimo/index.htm
* The Wataugans - The Official Outdoor Drama of the State of Tennessee
* King's Mountain and Its Heroes: History of the Battle of King's Mountain, Lyman Copeland Draper, Peter G. Thompson, Publisher, Cincinnati, Ohio, 1881
* Roan Mountain (Tennessee) Citizens Club - Overmountain Men Celebration